Alterringen er rund og knefallet har grått skinntrekk. Alter og altertavle er oppført i ett. Altertavlen er nygotisk med spissbueformer og andre arkitektoniske detaljer. Døpefont er et kalkformet snekkerarbeid med 8-kantet grunnflate. Prekestolen har 8-kantet grunnflate og fem fag, samt ett dobbeltfag mot veggen. Fyllingene er høye og smale med spissbuemotiv. Kirkerommet har galleri og benker med stående fyllinger i ryggen. Vangene er skåret liljemotiv øverst.